
 转讜专讛 讛讬讻谉 讛讬讗. 讜讗''转 讜讻讬 砖讟谉 诇讗 讛讬讛 讬讜讚注 诪转谉 转讜专讛 讜讬''诇 讚讗诪专讬谞谉 讘诪讚专砖 诇驻谞讬讜 讬诇讱 讚讘专 砖讟专讚讜 讛拽讘''讛 诇诪诇讗讱 讛诪讜转 讘砖注转 诪转谉 转讜专讛 砖诇讗 讬拽讟专讙 诇讜诪专 讗讜诪讛 砖注转讬讚讛 诇讞讟讜讗 诇住讜祝 诪' 讬讜诐 讘注讙诇 讗转讛 谞讜转谉 诇讛诐 讛转讜专讛 讜讛讜讗 砖讟谉 讜讛讜讗 诪诇讗讱 讛诪讜转 讻讚讗诪专讬' 讘驻''拽 讚讘''讘 (讚祝 讟讝.) 讜讗诪专讬' 谞诪讬 讘住谞讛讚专讬谉 (讚祝 讻讜:) 转讜砖讬' 砖谞讬转谞讛 讘讞砖讗讬 诪驻谞讬 讛砖讟谉: 诇住讜祝 诪' 讬讜诐 讗谞讬 讘讗. 驻讬专砖 讘拽讜谞讟专住 讚讗讜转讜 讬讜诐 砖注诇讛 讘讜 讗讬谞讜 诪谉 讛诪谞讬谉 讜讛讜讗 讛讬讛 讗讜诪专 诇讛诐 诪' 讬讜诐 砖诇讬诪讬诐 讬讜诐 讜诇讬诇讜 注诪讜 讜讬讜诐 注诇讬讬转讜 讗讬谉 诇讬诇讜 注诪讜 砖讛专讬 讝' 讘住讬讜谉 注诇讛 谞诪爪讗 讬讜诐 诪' 讛讬讛 讘讬''讝 讘转诪讜讝 讜讗讬谉 谞专讗讛 诇专''讬 讘谉 专讘讬谞讜 诪讗讬专 讚讘讛讚讬讗 诪砖诪注 讘驻''拽 讚讬讜诪讗 (讚祝 讚.) 讚讬讜诐 注诇讬讬讛 诪谉 讛诪谞讬谉 讚拽讗诪专 讛转诐 讘砖诇诪讗 诇专''注 诪砖讻讞转 诇讛讜 讚讘讬''讝 讘转诪讜讝 谞砖转讘专讜 讛诇讜讞讜转 讻''讚 讚住讬讜谉 讜砖讬转住专 讚转诪讜讝 诪诇讜 诇讛讜 诪' 讬讜诪讬谉 讜讘砖讬讘住专 讘转诪讜讝 谞讞转 讗诇诪讗 讞砖讬讘 讬讜诐 注诇讬讬讛 讜讗讬讻讗 诪' 讬讜诐 讜诪' 诇讬诇讛 讻砖转讞砖讜讘 诇讬诇讛 砖讗讞专 讛讬讜诐 讜注讜讚 讗诐 诇讗 转讞砖讜讘 讬讜诐 注诇讬讬讛. 诇讗 讬砖诇诪讜 诪' 讬诪讬诐 讗讞专讜谞讬诐 注讚 讗讞专 讬讜诐 讛讻驻讜专讬诐 讜砖诇诪讜 讘讬讜讛''讻 砖讗讝 讗''诇 讛拽讘''讛 诇诪砖讛 住诇讞转讬 讻讚讘专讱 讙诐 诪讛 砖驻专砖''讬 讘驻专砖转 讻讬 转砖讗 砖讘讬''讟 讘转诪讜讝 注诇讛 拽砖讛 诇专''讬 砖讗讝 诇讗 转诪爪讗 砖砖诇诪讜 诪' 讬诪讬诐 讗讞专讜谞讬诐 讘讬讜诐 讛讻讬驻讜专讬诐: 诪讚讘专 爪讬谉. 拽砖讛 诇专''讬 讚注''讻 诪讚讘专 爪讬谉 诇讗讜 讛讬讬谞讜 诪讚讘专 驻讗专谉 讚诪讚讘专 爪讬谉 讘转讞讬诇转 讚专讜诪讛 砖诇 讗专抓 讬砖专讗诇 讻讚讻转讬讘 讘讗诇讛 诪住注讬 讜讛讬讛 诇讻诐 驻讗转 谞讙讘 诪诪讚讘专 爪讬谉 注诇 讬讚讬 讗讚讜诐 讜讻转讬讘 讜谞住讘 诇讻诐 讛讙讘讜诇 诪谞讙讘 讜讙讜' 讜讛讬讜 转讜爪讗讜转讬讜 诪谞讙讘 诇拽讚砖 讘专谞注 讜拽讚砖 讘专谞注 讛讬讬谞讜 驻讗专谉 讚讻转讬讘 讘砖讬诇讜讞 诪专讙诇讬诐 讜讬砖诇讞 讗讜转诐 诪砖讛 诪诪讚讘专 驻讗专谉 讜讘住驻专 (讬讛讜住注 讬讚) 讻转讬讘 砖讗诪专 讻诇讘 讘砖诇讜讞 讗讜转讬 诪砖讛 诪拽讚砖 讘专谞注 诇专讙诇 讗转 讛讗专抓 讜讻谉 讘讗诇讛 讛讚讘专讬诐 讻转讬讘 讜谞讘讗 注讚 拽讚砖 讘专谞注 讜诪驻专砖 诪讬讚 砖诇讜讞 诪专讙诇讬诐 讜注讜讚 讚讻诪讛 诪住注讜转 讛讬讜 诪诪讚讘专 驻讗专谉 注讚 诪讚讘专 爪讬谉 讚讘住讜祝 讘讛注诇讜转讱 讻转讬讘 讜讗讞专 谞住注讜 讛注诐 诪讞爪专讜转 讜讬讞谞讜 讘诪讚讘专 驻讗专谉 讜讘讗诇讛 诪住注讬 讻转讬讘 讜讬住注讜 讛注诐 诪讞爪专讜转 讜讬讞谞讜 讘专转诪讛 讗''讻 专转诪讛 讛讬讬谞讜 驻讗专谉 讜讞砖讬讘 讻诪讛 诪住注讜转 注讚 诪讚讘专 爪讬谉 讜讻谉 讘讬谉 驻讗专谉 诇住讬谞讬 诪讛诇讱 讬''讗 讬讜诐 讚讻转讬讘 讗讞讚 注砖专 讬讜诐 诪讞讜专讘 讚专讱 讛专 砖注讬专 注讚 拽讚砖 讘专谞注 讗''讻 诪讚讘专 爪讬谉 讜驻讗专谉 讜住讬谞讬 诇讗讜 讛讻诇 讗讞讚 讜讗讜专''讬 讚讛讻诇 诪讚讘' 讗讞讚 讜讙讚讜诇 讛讬讛 讚注''讻 住讬谞讬 讛讬讬谞讜 驻讗专谉 讚讻转讬' 讛讜驻讬注 诪讛专 驻讗专谉 讜讘驻专拽 砖讜专 砖谞讙讞 讚' 讜讛' (讘''拽 讚祝 诇讞.) 讚专砖讬谞谉 诪驻讗专谉 讛讜驻讬注 诪诪讜谞谉 诇讬砖专讗诇 讙讘讬 砖讜专 砖诇 讬砖专讗诇 砖谞讙讞 砖讜专 砖诇 注讜讘讚 讻讜讻讘讬诐 驻讟讜专 讜诇''讙 讘专讬砖 诪住讻转 注''讝 (讚祝 讘:) 诪讗讬 讘注讬 讘砖注讬专 讜诪讗讬 讘注讬 讘驻讗专谉 讚讛讜讛 诪砖诪注 讚驻讗专谉 讛讬讗 讗讜诪讛 讗讞专转 讻诪讜 砖注讬专 讗诇讗 讙专住 诪讗讬 讘注讬 讘砖注讬专 讜诪讗讬 讘注讬 讘转讬诪谉 讜住讬谞讬 谞诪讬 讛讬讬谞讜 诪讚讘专 爪讬谉 讚讻转讬讘 诪讚讘专 爪讬谉 讛讬讗 拽讚砖 讜住讬谞讬 讗讬拽专讬 拽讚砖 讚讻转讬讘 讘住驻专 (转讛诇讬诐 讻讟) 拽讜诇 讛' 讬讞讬诇 诪讚讘专 讬讞讬诇 讛' 诪讚讘专 拽讚砖 诪砖诪注 讚讛讬讬谞讜 讘砖注转 诪转谉 转讜专讛 讜诪讬讛讜 拽砖讛 诇专''讬 讚讛讗 诪讚讘专 拽讚诪讜转 讛讬讛 诪讝专讞讛 砖诇 讗专抓 讬砖专讗诇 讻讚讻转讬讘 (讚讘专讬诐 讘) 讜讗砖诇讞 诪诇讗讻讬诐 诪诪讚讘专 拽讚诪讜转 讗诇 住讬讞讜谉 诪诇讱 讞砖讘讜谉 讜讙讜' 砖讛讬转讛 讘诪讝专讞 砖诇 讗''讬 讚讻转讬讘 (砖诐 讚) 讘注讘专 讛讬专讚谉 诪讝专讞讛 砖诪砖 讜诪讚讘专 爪讬谉 讜驻讗专谉 讛讬讬谞讜 讘讚专讜诪讛 讻诪讜 砖诪砖诪注 讘驻住讜拽讬诐 砖讛讘讗转讬 讜讗讬讱 讬转讻谉 讚诪讚讘专 拽讚诪讜转 讛讬讬谞讜 诪讚讘专 住讬谞讬: 

诪讛专砖"讗 - 讞讬讚讜砖讬 讗讙讚讜转

讘讗 砖讟谉 讜讗诪专 专讘砖"注 转讜专讛 讻讜' 讻转讘讜 讛转讜住' 讜讻讬 诇讗 讛讬讛 讬讜讚注 讛砖讟谉 讻讜' 讗讘诇 专讬讘"诇 讙讜驻讬讛 讗诪专 诇注讬诇 讚诪诇讗讱 讛诪讜转 诪住专 诇讜 讚讘专 讻讜' 讚诪砖诪注 讚讬讚注 砖诪砖讛 拽讘诇 讛转讜专讛 讘诪专讜诐 讜谞专讗讛 讚讛讜讗 讛砖讟谉 讜讛讜讗 讛讬爪专 讛专注 讛讙诐 砖讛讜讚讜 讻诇 讛诪诇讗讻讬诐 注诇 谞转讬谞转 讛转讜专讛 讗诪专 讗讞专 砖讬专讚 诪砖讛 讘讗 诇拽讟专讙 讜诇讛住讬转 砖讬讞讝专讜 诪诇拽讘诇讛 诪驻谞讬 注讜诪拽 讛诪讜砖讙 讜拽讜爪专 讛诪砖讬讙 砖诇 讘注诇讬 讞讜诪专 讜讗"讗 诇讛诐 诇拽讬讬诪讛 诇诪讟讛 讜讝"砖:


转讜专讛 讛讬讻谉 讛讬讗 讗讬讝讛 诪拽讜诐 诇诪讟讛 砖转讜讻诇 诇讛转拽讘诇 讛转讜专讛 砖讛专讬 讗专讜讻讛 诪讗专抓 诪讚讛 讜讗"诇 讛拽讘"讛:


谞转转讬讛 诇讗专抓 砖讛讜讗 讻诇诇 注讜诇诐 讛转讞转讜谉:


讛诇讱 讗爪诇 讗专抓 讚讛讬讬谞讜 诇砖专 讛诪诪讜谞讛 注诇 讛讗专抓 讜讻讛"讙 讻转讘讜 讛转讜住' 讘驻"拽 讚讞讜诇讬谉 讙讘讬 讙谞讗讬 谞讛专讗 讜讗"诇:


转讜专讛 讛讬讻谉 讛讬讗 砖讛专讬 讗专讜讻讛 诪讗专抓 诪讚讛 讜讛诪讬注讜讟 讗讬谞讜 诪讞讝讬拽 讛诪专讜讘讛 讜讗讬 讗驻砖专 诇讛转拽讬讬诐 讘讛 讗"诇:


讗诇讛讬诐 讛讘讬谉 讚专讻讛 讜讛讜讗 讬讚注 诪拽讜诪讛 讚讛讬讬谞讜 讘讗讬讝讛 诪拽讜诐 讘注讜诇诐 讛转讞转讜谉 砖转讜讻诇 诇讛转拽讘诇 讜诇讛讞讝讬拽 讗讜转讛 讜诇讛转拽讬讬诐 讘讛 讜讻谉:


讛诇讱 讗爪诇 讬诐 砖讛讜讗 砖专 砖诇 讬诐 讗"诇:


转讜专讛 讛讬讻谉 讛讬讗 砖讛专讬 讛讬讗 专讞讘讛 诪谞讬 讬诐 讜讗诪专 讙"讻:


讗讬谉 注诪讚讬 诪讛"讟 砖讗讬谉 讛注讜诇诐 诪讞讝讬拽 讗讜转讛 讜讻谉 讛砖讬讘 讛转讛讜诐:


诇讗 讘讬 讛讬讗 讻讬 诇讗 转讜讻诇 诇讛讞讝讬拽 讗讜转讛 讙"讻 讛转讛讜诐:


讛诇讱 讗爪诇 讗讘讚讜谉 讜诪讜转 砖讛讜讗 砖专 诪诪讜谞讛 注诇 讛讙讬讛谞诐 讻讬 砖诐 讗驻砖专 砖转谞转谉 讛转讜专讛 诪爪讚 诪拽讜诪讜 砖讛讜讗 讙讚讜诇 讛专讘讛 讻诪"砖 讛注讜诇诐 讗讞讚 诪砖砖讬诐 讘讙谉 讜讙谉 讗讞讚 诪住' 讘注讚谉 讜注讚谉 讗' 诪住' 讘讙讬讛谞诐 讜讗诪专:


讘讗讝谞讬谞讜 砖诪注谞讜 砖诪注讛 讚讛讬讬谞讜 砖诇讗 拽讘诇谞讜讛 讗讘诇 砖诪注谞讜讛 讘谞转讬谞转讛 讻诪"砖 讘驻"讘 讚讝讘讞讬诐 讜讬砖诪注 讬转专讜 诪转谉 转讜专讛 砖诪注 讻砖谞转谉 讛拽讘"讛 转讜专讛 诇讬砖专讗诇 讛讬讛 拽讜诇讜 讛讜诇讱 诪住讜祝 讛注讜诇诐 讜注讚 住讜驻讜 讻讜':


讞讝专 讜讗诪专 讻讜' 讞驻砖转讬讛 讘讻诇 讛讗专抓 讚讛讬讬谞讜 讘讻诇诇 讻诇 讛注讜诇诐 讛转讞转讜谉 讜诇讗 诪爪讗转讬 砖转讜讻诇 诇讛转拽讘诇 砖诐 讻讬 讛诪讜注讟 讗讬谞讜 诪讞讝讬拽 讛诪专讜讘讛 讜讗"诇:


诇讱 讗爪诇 讘谉 注诪专诐 讻讜' 拽专讗讜 讘谉 注诪专诐 讘诪拽讜诐 讛讝讛 砖讛讜专讛 诇讛砖讟谉 砖谞转谞讛 讛转讜专讛 诇讬讚 讘谉 诪讬 砖讛讜讗 讗讘讬讜 讻诪诇讗讱 讛' 砖讗讬谉 诪诇讗讱 讛诪讜转 砖讜诇讟 讘讜 讻诪"砖 讚注诪专诐 诪转 讘注讟讬讜 砖诇 谞讞砖 讜诪诇讗讱 讛诪讜转 诇讗 讛砖讙讬讞 讘讝讛 讜讛诇讱 讗爪诇 诪砖讛 讻讗诇讜 诇讗 讛讬讛 诪讬讜讞住 诇讘谉 注诪专诐:


讜讗"诇 转讜专讛 砖谞转谉 讛拽讘"讛 诇讱 讛讬讻谉 讛讬讗 砖讗"讗 诇讱 诇拽讬讬诪讛 诪注讜诪拽 讛诪讜砖讙 讜拽讜爪专 讛诪砖讬讙 讚讬诇讜讚 讗砖讛 讗转讛:


讗"诇 讜讻讬 诪讛 讗谞讬 砖谞转谉 诇讬 讛拽讘"讛 讻讜' 讻讗诇讜 讛讜讚讛 诇讚讘专讬讜 砖讗讬谉 住讜讚 讜谞住转专 砖诇 讛转讜专讛 谞转谞讜 诇讜 讻讬 讗诐 讛谞讙诇讛 诪讟注诐 讻讬 讛住讜讚 讜谞住转专 讛转讜专讛 注诪讜拽 讛讜讗 诪讬 讬诪爪讗谞讜 讘讬诇讜讚讬 讗砖讛:


讜讗"诇 讛拽讘"讛 诇诪砖讛 讘讚讗讬 讗转讛 讻讜' 砖讛专讬 转讜讻诇 诇拽讘诇 讙诐 讛谞住转专 讻讚讗诪专讬谞谉 诇注讬诇 砖驻讬专砖 砖讚讬 诪讝讬讜 砖讻讬谞转讜 注诇讬讜 讚讛讬讬谞讜 注诇 讛谞砖诪讛 讛讗讞讜讝讛 讘讻住讗 讻讘讜讚 讜讛砖讬讘 诪砖讛:


讞诪讚讛 讙谞讜讝讛 讻讜' 讚讛讬讬谞讜 住转专讛 讜讙谞讜讝转 讛转讜专讛 砖讗转讛 诪砖转注砖注 讘讻诇 讬讜诐 讗谞讬 讗讞讝讬拽 讟讜讘讛 诇注爪诪讬 砖讛专讬 诪爪讚讬 砖讗谞讬 讬诇讜讚 讗砖讛 诇讗 讛讬讬转讬 专讗讜讬 诇讻讱 讗讬 诇讗讜 砖驻专砖转 诪讝讬讜 砖讻讬谞转讱 注诇讬:


讜讗"诇 讛拽讘"讛 讛讜讗讬诇 讜诪注讟转 注爪诪讱 讻讜' 讜诇讗 讛讞讝拽转 讟讜讘讛 诇注爪诪讱 讗诇讗 转诇讬转 讘讬 讙诐 讗谞讬 转讜诇讛 讛转讜专讛 讘讱 砖转拽专讗 注诇 砖诪讱 砖谞讗诪专 讝讻专讜 讜讙讜' 讜讚讜"拽:


砖讛讬讛 拽讜砖专 讻讜' 讜讛诐 讛转讙讬谉 讜讛讝讬讬谞讬谉 讻驻专砖"讬 讜讛诐 专讜诪讝讬谉 诇驻讬 讛谞住转专 讙诐 诇驻讬 讛谞讙诇讛 讻诪"砖 讘驻专拽 讛拽讜诪抓 讘专讘讬 注拽讬讘讗 砖讛讬讛 讚讜专砖 注诇 讻诇 拽讜抓 讜拽讜抓 转讬诇讬 转讬诇讬诐 砖诇 讛诇讻讜转 注"砖:


讜讗"诇 诪砖讛 讗讬谉 讻讜' 讻诇讜诐 讬砖 注讘讚 砖谞讜转谉 讻讜' 讜讛转讜住' 讛拽砖讜 注"讝 诪讛讗 讚讗诪专讬谞谉 讻讚讬 砖讗讬诇转 转诇诪讬讚 诇专讘 注"砖 讜谞专讗讛 诇讬讬砖讘 讚砖讗讬诇转 砖诇讜诐 讜谞转讬谞转 砖诇讜诐 转专转讬 诪讬诇讬 谞讬谞讛讜 讚砖讗讬诇转 砖诇讜诐 讛讬讬谞讜 砖讘注诇 讛讘讬转 砖讜讗诇 讗转 讛讗讜专转 讛讘讗 讗爪诇讜 讗诐 讛讬讛 砖诇讜诐 诇讜 讘讚专讱 讜诪诪拽讜诐 砖讘讗 讜讝讛讜 砖讬讬讱 讙"讻 讘转诇诪讬讚 诇专讘 讗讘诇 谞转讬谞转 砖诇讜诐 讛讜讗 砖讛讗讜专讞 谞讜转谉 诇讘注诇 讛讘讬转 砖诇讜诐 讜讝讛 讗讬谞讜 讘转诇诪讬讚 诇专讘:


讜讗"诇 讛拽讘"讛 讛讬讛 诇讱 诇注讝专谞讬 讻驻讬专砖"讬 讜讻谉 诪爪讬谞讜 讘讘讜注讝 砖讗诪专 诇拽讜爪专讬诐 讛' 注诪讻诐 讜讛爪讚讬拽讬诐 讘讚讬讘讜专诐 诪讜住讬驻讬谉 讻讞 讜讙讘讜专讛 讘驻诪诇讬讗 砖诇 诪注诇讛 讜讝"砖 讜注转讛 砖讗转讛 讗讜诪专 诇注讝专讱 讘讚讬讘讜专讬 讛专讬 讬讙讚诇 讻讞 讛' 讻讗砖专 讚讘专转 诇讬 诇讗诪专 砖讗讜诪专 讗谞讬 讜讛讗讬 拽专讗 讗讬谞讜 讻转讜讘 诇讙讘讬 诪转谉 转讜专讛 讗诇讗 讘砖讬诇讜讞 诪专讙诇讬诐 讜讗驻砖专 讚讛"诇 诇专讬讘"诇 拽讘诇讛 砖讛讗讬 拽专讗 谞讗诪专 讗讚讛讻讗 讜讗讬谉 诪讜拽讚诐 讜诪讗讜讞专 讘转讜专讛 讜讻诇 讚讘专讬 讛诪讗诪专 诇讗 诪爪讬谞讜 诇讜 专诪讝 讘拽专讗 讗诇讗 讚讘专讬 拽讘诇讛 讛诐 讜讚讜"拽:


讗诇讗 讘讗讜 砖砖 讻讜' 讚诇驻讬 驻砖讜讟讜 诪诇砖讜谉 讗讬讞讜专 讻诪讜 讘讜砖砖 专讻讘讜 诇讗 讛讝讻讬专 讛讻转讜讘 讘诪讛 专讗讜 注讻讜讘讜 讘讜 讘讬讜诐 讬讜转专 诪讘讻诇 讛讬诪讬诐 砖注讘专讜 讜注"讻 讚专砖讜 诪诪讛 砖讗"诇 讘讜 讘讬讜诐 诪' 讘讘讜讗 砖砖 讗谞讬 讘讗 讜驻讬专砖"讬 讚注讬拽专 讟注讜转诐 砖讞砖讘讜 砖讗讜转讜 讬讜诐 砖注诇讛 诪谉 讛诪谞讬谉 讻讜' 注"砖 讘讗讜专讱 讜讻谉 驻讬专砖 讘讞讜诪砖 讗讘诇 讛转讜住 讻转讘讜 讚注"讻 讚拽讜砖讟讗 讛讜讗 讚讗讜转讜 讬讜诐 诪谉 讛诪谞讬谉 讻讚讗诪专讬谞谉 驻"拽 讚讬讜诪讗 讜讻讜' 讻"讚 讚住讬讜谉 讜砖讬转住专 讚转诪讜讝 诪诇讜 诇讛讜 诪' 讬讜诐 讜讘讬"讝 讘转诪讜讝 谞讞讬转 讻讜' 注"砖 讜讗讬谉 讻讗谉 拽讜砖讬讗 讚讞砖讬讘 诪' 讬讜诐 诪讻"讚 讚住讬讜谉 注讚 讬"讝 讚转诪讜讝 讛讬讬谞讜 诇驻讬 砖讟注讜 讜讛讬讜 住讘讜专讬诐 砖讗讜转讜 讬讜诐 砖注诇讛 讛讜讗 诪谉 讛诪谞讬谉 讻驻讬专砖"讬 讗讘诇 诇驻讬 讛讗诪转 诇讗 讛讬讛 讗讜转讜 讬讜诐 砖注诇讛 诪谉 讛诪谞讬谉 讻讬讜谉 讚讗讬谉 诇讬诇讜 注诪讜 讜转讚注 砖讛专讬 诪砖讛 诇讗 讬专讚 注讚 砖讘注讛 注砖专 讘转诪讜讝 讜诪讛 砖讛拽砖讜 注讜讚 讗诐 诇讗 转讞砖讜讘 讬讜诐 注诇讬讬讛 诇讗 讬砖诇诪讜 诪' 讬讜诐 讗讞专讜谞讬诐 注讚 讗讞专 讬讜诐 讛讻驻讜专讬诐 讻讜' 讻讘专 转讬专爪讜 讘讝讛 讛转讜住' 住讜祝 驻专拽 诪专讜讘讛 讛讗 讚讻转讬讘 讻讬诪讬诐 讛专讗砖讜谞讬诐 讛讬讬谞讜 讻讬诪讬诐 讜诇讗 讻诇讬诇讜转 讛讗讞专讜谞讬诐 讛讬讜 讞住专讬诐 诇讬诇讛 讗' 讜注讜讚 转讬专爪讜 讘讝讛 讚讛讛讜讗 砖转讗 注讘专讜讛 诇讗诇讜诇 注讬讬谉 砖诐 讘讗讜专讱 讜讻转讘讜 砖诐 讚讘住讚专 注讜诇诐 讗讬转讗 讻驻讬专砖"讬 讜谞讬讞讗 诇驻讬专砖"讬 讗"诇 讘讗讜 砖砖 讜诇讗 讛砖讙讬讞讜 注诇讬讜 诪砖讜诐 砖讙诐 讛诐 讛讬讜 诪住转驻拽讬诐 砖诪讗 诪' 讬讜诐 讜诇讬诇讜 注诪讜 拽讗诪专 诪砖讛 注讚 砖讛专讗讛 诇讛诐 砖讛讜讗 诪转 讻诪"砖 讻讬 讝讛 诪砖讛 讜讙讜' 讚讝讛 诪砖诪注 砖讛专讗讜讛讜 诇讛诐 讻诪"砖 讙讘讬 讛讞讜讚砖 讛讝讛 讜讙讜' 讻讝讛 专讗讛 讜拽讚砖 讜砖讗诪专讜 诇讗 讬讚注谞讜 诪讛 讛讬讛 诇讜 讙诐 砖讛专讗讜讛讜 诇讛诐 诪转 讛讬讜 诪住转驻拽讬诐 讘拽爪转 讚砖诪讗 诪注砖讛 砖讟谉 讛讜讗 讜拽"诇:


诪讗讬 讛专 住讬谞讬 讗"诇 讜讻讜' 讻讚诪住讬拽 讚住"诇 讚讞讜专讘 讛讜讗 注讬拽专 砖诪讜 砖讛讜讗 砖诐 讛专讗砖讜谉 砖谞拽专讗 讘讜 讘转讜专讛 讻诪"砖 讜诪砖讛 讛讬讛 专讜注讛 讜讙讜' 讜讬讘讗 讗诇 讛专 讛讗诇讛讬诐 讞讜专讘讛 讜诪"讚 讚住讬谞讬 注讬拽专 砖诪讜 讛讬讬谞讜 诪砖讜诐 讚注诇 讛专讜讘 谞拽专讗 讻谉 讘砖诐 住讬谞讬 讘讻转讜讘 讜拽讗诪专 讛' 砖诪讜转 讬砖 诇讜 讜讻讜' 讛讬讬谞讜 讛' 砖诪讜转 讬转讬专讜转 诇讜 注"砖 讛转讜讗专 讜砖诐 讛砖砖讬 讗讬 诇诪"讚 讞讜专讘 讛讜讗 砖诐 讛注爪诐 诇讜 诇讛专 讜讻转讘讜 讛转讜住" 讘讝讛 讚讛讻诇 诪讚讘专 讗' 讜讙讚讜诇 讛讬讛 讜讻讜' 讜诪讬讛讜 拽砖讛 诇专"讬 讚讛讗 诪讚讘专 拽讚诪讜转 讛讬讛 讘诪讝专讞讛 砖诇 讗专抓 讬砖专讗诇 讜讻讜' 注"砖 讘讗讜专讱 讜注"驻 讚讘专讬讛诐 谞专讗讛 讚讜讚讗讬 讻诇 讛转讜专讛 诇讗讜 讘诪拽讜诐 讗讞讚 诪诪砖 谞转谞讛 讚讬砖 讘讛 诪爪讜转 诪住讬谞讬 讜讬砖 诪讗讛诇 诪讜注讚 讜讬砖 砖谞砖谞讜 讘注专讘讜转 诪讜讗讘 讜注"讝 讻讜讜谞讛 讛转讜专讛 讘砖诪讜转 讛诇诇讜 诪讚讘专 爪讬谉 砖谞爪讟讜讜 讬砖专讗诇 注诇讬讜 讛诐 讛诪爪讜转 砖谞爪讟讜讜 诪住讬谞讬 讜诪讚讘专 拽讚砖 讛谉 讛诪爪讜转 砖谞爪讟讜讜 诪诪拽讜诐 砖谞转拽讚砖讜 讬砖专讗诇 注诇讬讜 讚讛讬讬谞讜 诪讗讛诇 诪讜注讚 讜诪讚讘专 拽讚诪讜转 讛讜讗 诪讝专讞讛 砖诇 讗"讬 讜讛讜讗 讘注专讘讜转 诪讜讗讘 讻诪"砖 讛转讜住' 讜讛讬讬谞讜 讚拽讗诪专 砖谞转谞讛 拽讚讜诪讛 注诇讬讜 专"诇 讛转讜专讛 讛拽讚讜诪讛 讻讘专 讘住讬谞讬 谞转谞讛 砖谞讬转 注诇讬讜 砖讛讬讗 诪砖谞讛 讛转讜专讛 讜讗诪专 驻讗专谉 砖驻专讜 讜专讘讜 讜讻讜' 讻驻讬专砖"讬 讚讻"讗 谞转注讘专讛 讗砖转讜 讝讻专 讘诪爪讜转 讜讻讜' 讜诇讗 讬讚注谞讗 讛讬讻讗 专诪讬讝讗 注讻"诇 讜讬"诇 讚诇讛转讬专诐 讘转砖诪讬砖 讻讚讗诪专讬谞谉 诇注讬诇 讜讘驻"拽 讚讘讬爪讛 讛"诇 诇驻专讜砖讬 讻谉 讗诇讗 砖讘讗 诇讘砖专诐 砖讜讘讜 诇讻诐 诇讗讛诇讬讻诐 诇讛谞讗转讻诐 讚讛讬讬谞讜 讘砖讜专讛 砖讬讜诇讬讚讜 讝讻专讬诐 讜拽"诇:





讞讻诪转 砖诇诪讛

专砖"讬 讘讚"讛 讘讗 讛砖讟谉 讻讜' 讛注讜诇讛 讜诪住讟讬谉 讜讛讗讜诪专 砖讛讜讗 诪讚转 讛讚讬谉 讻讜' 讻爪"诇:


转讜住' 讘讚"讛 转讜专讛 讛讬讻谉 讛讬讗 讻讜' 诇驻谞讬讜 讬诇讱 讚讘专 讻讜'. 谞"讘 讜讛讗讬 拽专讗 讘诪转谉 转讜专讛 讻转讬讘 讘讞讘拽讜拽:


讘讚"讛 诇住讜祝 诪' 讬讜诐 讻讜' 讜注讜讚 讗诐 诇讗 转讞砖讜讘 讬讜诐 注诇讬讬讛 讻讜' 谞"讘 驻讬专讜砖 讜拽讘诇讛 讘讬讚讬谞讜 砖注诇讛 讘专"讞 讗诇讜诇 讻讚讗讬转讗 讘驻讬专拽讬 讚专"讗 讜诪爪讬谞讜 诇驻专砖 砖注诇讛 讘专讗砖 讞讚砖 专"诇 讘讬讜诐 专讗砖讜谉 砖诇 专"讞 砖讛讜讗 诇' 讘讗讘 讻讬 讗讘 诪诇讗 讜诪砖讜诐 讛讻讬 转讜拽注讬谉 讘讬讜诐 专讞砖讜谉 诇专"讞 砖诇 讗诇讜诇 讗讘诇 诇专砖"讬 砖讗讬谞讜 诪讜谞讛 讬讜诐 讛注诇讬讛 讗"讻 讛诪谞讬谉 诪转讞讬诇 讘专讗砖讜谉 诇讗诇讜诇 讗"讻 诇讗 讬讙讬注讜 诪谞讬谉 讛讗专讘注讬诐 讻诇诇 诇讬讜诐 讻驻讜专讬诐 讗讘诇 诇驻讬专讜砖 讛转讜住' 砖讬讜诐 讛注诇讬讬讛 诪谉 讛诪谞讬谉 讗"讻 砖诇诪讜 讛讗专讘注讬诐 讘讬讜诐 讻驻讜专讬诐 讜讘讗讜转讜 讬讜诐 讗诪专 诇讜 讛拽讘"讛 住诇讞转讬 讻讚讘专讬讱 讜谞讛讬 砖诇讗 讬专讚 注讚 诇诪讞专转讜 砖诇 讬讜诐 讛讻驻讜专讬诐 诇讛砖诇讬诐 讬讜诐 讛注诇讬讬讛 讛专讗砖讜谞讛 砖讞住专讛 诪讻诇 诪拽讜诐 讬讜诐 讻驻讜专讬诐 讬讜诐 专爪讜谉 讜住诇讬讞讛 砖讛讜讗 讻诇讜转 讛讗专讘注讬诐 讬讜诐 讜讻谉 驻讬' 讛专诪讘"谉 砖诇诪讞专转 讬讜诐 讻驻讜专讬诐 讬专讚 讻讱 谞讬砖诪注 讚讘专讬 讛转讜住' 讚讛讻讗 讗讘诇 讘住讜祝 诪专讜讘讛 驻讬专砖讜 诇讛讚讬讗 砖讬专讚 讘注砖讬专讬 讘转砖专讬 讜诪' 讬讜诐 讛讗讞专讜谞讬诐 诇讗 讛讬讜 砖诇诪讬诐 注诐 讛诇讬诇讜转 讗"讻 诇驻讬 讝讛 诇讗 拽砖讛 诇专砖"讬 讚诇注讜诇诐 讗讬谞讜 诪讜谞讛 讬讜诐 讛注诇讬讛 诇驻讬 砖讗讬谞讜 砖诇诐 讗讘诇 讘讬诪讬诐 讛讗讞专讜谞讬诐 砖诇讗 讛讬讜 砖诇诪讬诐 诪讜谞讛 讬讜诐 讛注诇讬讛 讜讗驻砖专 诪砖讜诐 讛讻讬 诪拽砖讬诐 讗讞"讻 注诇 诪讛 砖驻讬专砖 专砖"讬 讘讬"讟 注诇讛 讻讜' 砖讝讛 讗讬谉 诇讜 讬砖讜讘 讻诇诇 讚讗诪爪注讬讬诐 诇讻"注 砖诇诪讬诐 讗"讻 讻诇讜 讛诪' 讬讜诐 讘讬讜诐 砖诇砖讬诐 诇讗讘 讜讗诐 讻谉 注诇 讻专讞讱 讘讗讞讚 诇讗诇讜诇 注诇讛 讗诐 讻谉 讗讬谞诐 讻诇讬诐 讛讗专讘注讬诐 讬讜诐 讘讬"讻 讗祝 砖讛转讜住' 讘驻专拽 诪专讜讘讛 专讜爪讬诐 诇讚讞讜拽 讜诇诪爪讜讗 砖讘讛' 注诇讛 诪砖讛 讜讬专讚 讘讬讜诐 讘' 讜诪驻专砖讬 砖讘讻"讟 讘讗讘 讬专讚 讜注诇讛 讻讜' 讜讗"讻 诇专砖"讬 谞诪讬 诇讚讞讜拽 讛讻讬 讜谞讬诪讗 砖讘诇' 讘讗讘 讬专讚 讜注诇讛 讝讛 讗讬谞讜 讚专砖"讬 讘注"讻 诇讗 住"诇 讛讱 住讘专讗 砖讛专讬 讚讞拽 讜驻讬专砖 讘讬"讟 注诇讛 讜诇讗 驻讬' 讘讬"讞 砖砖专祝 讗转 讛注讙诇 注诇讛 讗诇讗 诪砖讜诐 讚住"诇 讻诇 注诇讬讜转讬讜 讘讛砖讻诪讛 讛讬讜 讜讚讜"拽:


讘讗"讚 讘住讜驻讜 诪' 讬讜诐 讛讗讞专讜谞讬诐 讘讬讜讛"讻. 谞"讘 讜讗讜诪专 讗谞讬 讚讗讬谉 诇转诪讜讛 注诇 专砖"讬 讻讬 讻讱 转诪爪讗 讘转谞讞讜诪讗 讜讗诪转 砖讛转讜住' 讘诪专讜讘讛 讛拽砖讜 注诇 讛转谞讞讜诪讗 讜讻转讘讜 砖讗讬谉 诇讬讬砖讘 讗诐 诇讗 砖谞讗诪专 讚注讘专讜讛 诇讗诇讜诇 注"砖 讜专讘讬 讗诇讬讛讜 诪讝专讞讬 诇讗 讚拽 讘驻讬' 讛讞讜诪砖 注"砖:


讘讚"讛 诪讚讘专 爪讬谉 讻讜' 讘转讞诇转 讚专讜诪讛 讻讜' 谞"讘 驻讬' 诪拽爪讜注 诪讝专讞讬转 讚专讜诪讬转:


讘讗"讚 讜讻转讬讘 讜谞住讘 诇讻诐 讛讙讘讜诇 讻讜'. 谞"讘 砖讛讜讗 讛专讘讛 专讞讜拽 诪谉 讛诪拽爪讜注 诪砖讜讱 诇爪讚 诪注专讘 砖讛专讬 诪注诇讛 注拽专讘讬诐 讜爪讬谞讛 讘讬谉 诪讚讘专 爪讬谉 诇拽讚砖 讘专谞注 讜专"诇:


讘讗"讚 讜讞砖讜讘 讻诪讛 诪住注讜转 讻讜'. 谞"讘 讻"讗 诪住注讜转 谞住注讜 诪专转诪讛 砖讛讬讗 驻讗专谉 注讚 讗砖专 讛讙讬注讜 诇诪讚讘专 爪讬谉:


讘讗"讚 讜讻谉 讘讬谉 驻讗专谉 诇住讬谞讬 讻讜'. 谞"讘 讛讬讛 诇讜 诇讛讘讬讗 谞诪讬 诪诪住注讜转 讚讻转讬讘 讜讬住注讜 诪诪讚讘专 住讬谞讬 讜讬讞谞讜 讘拽讘专讜转 讛转讗讜讛 讜讬住注讜 诪拽讘专讜转 讛转讗讜讛 讜讬讞谞讜 讘讞爪专讜转 讜讬住注讜 诪讞爪专讜转 讜讬讞谞讜 讘专转诪讛 砖讛讬讗 诪讚讘专 驻讗专谉 谞"诇:


讘讗"讚 砖讛讘讗转讬 讜讗讬讱 讬转讻谉 讻讜' 讻爪"诇:


讘讚"讛 讗注"驻 讻讜' 砖讬讬讱 诇注讬诇 讘诪转谞讬':





专砖"砖

专砖"讬 讚"讛 拽讜砖专 讻转专讬诐. 专讗砖 讛讝' 谞诪转讞 诇讬诪讬谉 讜诇砖诪讗诇 讜讘讙讙讜 诪注讟. 讻"谞 讚爪"诇 讜注"砖 讘诪谞讞讜转 讘驻讬专砖"讬 讜转讜住' 讜诇拽诪谉 (拽讛 讗') 讘驻讬专砖"讬 讚"讛 讚讘注讬:





讘谉 讬讛讜讬讚注

讗执讬 诇指讗讜 讚旨职讗指诪址专 诇值讬讛旨, 诪职谞指讗 讛植讜指讛 讬指讚址注?. 驻讬专砖 专砖"讬 讚讘转讜专讛 诇讗 谞讻转讘, 讜讚讘专 讝讛 讬驻诇讗 讗讟讜 讻诇 诪讛 砖讬讚注 诪砖讛 专讘讬谞讜 注"讛 讜诇诪讚 诪驻讬 讛讙讘讜专讛 谞讻转讘 讘转讜专讛? 讜讛诇讗 讜讚讗讬 讬砖 讻诪讛 讗诇驻讬诐 讜专讘讘讜转 讚讘专讬诐 砖拽讘诇 诪讛拽讘"讛 讜诇讗 谞转驻专砖讜 讘转讜专讛! 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讜讛讜讘讗 讘专砖"讬 驻专砖转 拽专讞 讘驻住讜拽 (讘诪讚讘专 讬讝, 讬讙) 讜址讬址旨注植诪止讚 讘值旨讬谉 讛址诪值旨转执讬诐 讜旨讘值讬谉 讛址讞址讬执旨讬诐, 讚讗诪专 诇讜 诪诇讗讱 讛诪讜转 讗谞讬 砖诇讜讞讜 砖诇 讛拽讘"讛 讜讗转讛 砖诇讜讞讜 砖诇 诪砖讛 讜讻讜' 注讬讬谉 砖诐. 讜拽砖讗 讻讬讜谉 讚诪砖讛 专讘讬谞讜 注"讛 爪讜讛 讗讜转讜 讘讚讘专 讛砖诐 讬转讘专讱 诇注砖讜转 讻讱, 讗诐 讻谉 讙诐 讗讛专谉 谞注砖讛 砖诇讜讞讜 砖诇 讛拽讘"讛, 注诇 讻谉 诪讜讻专讞 诇讜诪专 讻讬 讚讘专 讝讛 诪诇讗讱 诇讬诪讚讜 诇诪砖讛 专讘讬谞讜 注"讛! 讜诇讻谉 讗讞专 砖讬讜讚讬注 砖讛讜讗 诇讬诪讚 讗讜转讜 讚讘专 诇诪砖讛 专讘讬谞讜 注"讛, 诇讻讱 讚谉 讘讚注转讜 讻讬 讛拽讘"讛 诇讗 讗诪专 诇诪砖讛 专讘讬谞讜 注"讛 砖讬讗诪专 诇讗讛专谉 诇注砖讜转 讚讘专 讝讛, 讗诇讗 诪砖讛 专讘讬谞讜 注"讛 讗讞专 砖讬讚注 住讙讜诇讛 讝讜 诪诪谞讜 讛讜讗 爪讜讛 讗转 讗讛专谉 诇注砖讜转 讻谉 诇讛爪讬诇 讗转 讬砖专讗诇, 讜谞诪爪讗 讗讛专谉 讛讜讗 砖诇讜讞讜 砖诇 诪砖讛 专讘讬谞讜 注"讛 讜诇讗讜 砖诇讜讞讜 砖诇 讛拽讘"讛! 讜讝讛 砖讗诪专 讗执讬 诇指讗讜 讚诪诇讗讱 讛诪讜转 讛讜讗 讚旨职讗指诪址专 诇诪砖讛 专讘讬谞讜 注"讛 住讙讜诇讛 讝讜, 诪职谞指讗 讬指讚址注 诪诇讗讱 讛诪讜转 讚讗讛专谉 砖诇讜讞讜 砖诇 诪砖讛 讛讜讗, 讜讛诇讗 诪住转诪讗 讛拽讘"讛 讗诪专 讚讘专 讝讛 诇诪砖讛 专讘讬谞讜 注"讛 砖讬讗诪专 诇讗讛专谉 诇注砖讜转讜? 讜讛讜讛 诇讬讛 讗讛专谉 砖诇讜讞讜 砖诇 讛拽讘"讛! 讜注讜讚 谞专讗讛 诇讬 讘住"讚 诪讗讞专 砖讛拽讘"讛 讛驻拽讬讚 讗转 诪诇讗讱 讛诪讜转 注诇 讛诪讬转讛, 砖讜专转 讛讚讬谉 诪讞讬讬讘转 砖诇讗 讬讙诇讛 讚讘专 诇砖讜诐 谞讘专讗 讗砖专 讘讜 讬讜讻诇 讛讗讚诐 诇讛驻专讬注 诪注砖讛 诪诇讗讱 讛诪讜转 讘注谞讬谉 讛诪讬转讛, 讜讻诪讜 砖讻转讘讜 讛诪驻专砖讬诐 讘讟注诐 讛讙讝专讛 砖讙讝专 讛砖诐 讬转讘专讱 诇讘诇转讬 讬讙诇讛 诇砖讜诐 讗讚诐 讬讜诐 讛诪讬转讛 砖诇讜, 讜讻诪讜 砖讗诪专 讛拽讘"讛 诇讚讜讚 讛诪诇讱 注"讛 讻讗砖专 讘拽砖 诪诪谞讜 注诇 讝讗转, 讜讝讛 砖讗诪专 讛砖"住 讻讗谉 讗执讬 诇指讗讜 砖讛讜讗 讘注爪诪讜 讙讬诇讛 诇诪砖讛 专讘讬谞讜 注"讛 住讙讜诇讛 讝讜 讛诪爪诇转 诪谉 讛诪讜转 诪职谞指讗 讬指讚址注 诪砖讛 专讘讬谞讜 注"讛? 讻讬 诪住转诪讗 讛拽讘"讛 诇讗 讙讬诇讛 诇讜 讚讘专 讝讛 砖讘讜 谞讚讞讛 砖诇讬讟转 诪诇讗讱 讛诪讜转, 讗诐 诇讗 砖讛讜讗 讘注爪诪讜 讙讬诇讛 诇讜 诪拽讜讚诐.



转旨讜止专指讛 讛值讬讻指谉 讛执讬讗? 讗指诪址专 诇值讬讛旨: 谞职转址转旨执讬讛指 诇指讗指专侄抓. 讛讚拽讚讜拽 讬讚讜注 讗讬讱 诇讗 讬讚注 讛砖讟谉 讘诪转谉 转讜专讛? 讜注讜讚 诇诪讛 诇讗 讗诪专 诇讜 讛拽讘"讛 讘驻讬专讜砖 谞职转址转旨执讬讛指 诇职讘旨侄谉 注址诪职专指诐? 讜注讜讚 诪讗讬 住诇拽讗 讚注转讱 讚砖讟谉 砖讛诇讱 讗爪诇 讗侄专侄抓 讜职讬指诐 讜旨转旨职讛讜止诐? 讜谞专讗讛 诇讬 讘住"讚 讻讬 讛讜讗 讘讗 诇驻谞讬 讛拽讘"讛 讗讞专 砖砖讘专 诪砖讛 专讘讬谞讜 注"讛 讗转 讛诇讜讞讜转, 砖专爪讛 诇拽讟专讙 注诇 砖讘讬专转 讛诇讜讞讜转, 讜讬讚讜注 讻讬 讻诇 讛转讜专讛 讻讜诇讛 谞讻诇诇讛 讘诇讜讞讜转 讜讻诪讜 砖讗诪专讜 专讘讜转讬谞讜 讝"诇, 讜诇讝讛 转旨讜止专指讛 讛值讬讻指谉 讛执讬讗, 讻讜谞转讜 注诇 讛诇讜讞讜转 讚拽专讬 诇讛讜 '转旨讜止专指讛' 诪驻谞讬 讻讬 讻诇 讛转讜专讛 谞讻诇诇讛 讘讛诐, 讜专讜爪讛 讘讝讛 诇讛讙讚讬诇 讛诪讚讜专讛, 砖讛诇讜讞讜转 砖讛诐 讻诇诇讜转 讻诇 讛转讜专讛 讛讬讻谉 讛诐 注转讛? 讜讛拽讘"讛 讛砖讬讘 诇讜 谞职转址转旨执讬讛指 讛诇讜讞讜转 诇指讗指专侄抓, 讻讜谞转讜 注诇 诪砖讛 专讘讬谞讜 注"讛, 讜拽专讗讜 '讗指专侄抓' 诇讜诪专 砖讛讜讗 注砖讛 专爪讜谞讬 讘砖讘讬专转 讛诇讜讞讜转 讜讗讬谉 注诇讬讜 注讜谉 讘讝讛, 砖讬讚讜注 讚讗诪专讜 专讘讜转讬谞讜 讝"诇 (讘专讗砖讬转 专讘讛 讗, 讜) 诇诪讛 谞拽专讗转 讗专抓 砖注砖转讛 专爪讜谉 拽讜谞讛, 讜诇讻谉 讻讬谞讛讜 讘砖诐 '讗专抓' 讜讙诐 注讜讚 砖讛讜讗 注谞讬讜! 讜讛砖讟谉 诇讗 讛讘讬谉 讚讘专讬讜 讬转讘专讱 讜讞砖讘 砖谞诪住专讜 讛诇讜讞讜转 诇砖专 讛讗专抓, 讜讛诇讱 讗爪诇 砖讉址专 讛指讗指专侄抓, 讜讛砖讬讘 诇讜 (讗讬讜讘 讻讞, 讻讙) 讗直诇止讛执讬诐 讛值讘执讬谉 讚址旨专职讻指旨讛旨 讜讻讜', 讜讗转讛 诇讗 讛讘谞转 讚讘专讬讜 讬转讘专讱 讛讬讟讘! 讗讞专 讻讱 讛诇讱 讗爪诇 砖讉址专 砖讈侄诇 讬指诐 砖讬砖转转祝 注诪讜 讘拽讟专讜讙, 诇拽讟专讙 讙诐 讛讜讗 注诇 讗砖专 注讘专 讘讬诐 爪专讛 讝讛 驻住诇 诪讬讻讛, 讻讚讬 砖讛讜讗 讬拽讟专讙 诪爪讚 讗讞专 讘注讘讜专 讛注讙诇, 讜讛砖讬讘 诇讜 (砖诐, 讬讚) 讗值讬谉 注执诪指旨讚执讬 拽讟专讜讙 诇拽讟专讙, 讜讛诇讱 讗讞专 讻讱 讗爪诇 砖讉址专 讛址转旨职讛讜止诐 诇讛转讞讘专 注诪讜 讘拽讟专讜讙, 砖讛讜讗 讬拽讟专讙 注诇 讚讘讜专 诇讗 转砖讗 砖注讜讘专讬诐 注诇讬讜 讜讙讜专诪讬谉 砖讛转讛讜诐 讬注诇讛 讜讬砖讟讜祝 讛注讜诇诐, 讗诇讗 砖讛讜讗 谞诪谞注 诪驻谞讬 砖诐 讛拽讚讜砖 讛讻转讜讘 注诇 讞专住 讜诪讜谞讞 注诇讬讜, 讜专爪讛 砖讛讜讗 讬拽讟专讙 讘讝讛 讜讗讝 讛讜讗 讬拽讟专讙 诪爪讚 讛注讙诇 讘讚讘讜专 诇止讗 讬执讛职讬侄讛 诇职讱指 讗直诇止讛执讬诐 讗植讞值专执讬诐, 讜讛砖讬讘 诇讜 '诇止讗 讘执讬 讛执讬讗' 讝讜 讛诪诇讗讻讛 砖诇 讛拽讟专讜讙 讗讬谉 讘讬, 讻讬 讗讬谉 讗谞讬 讘注诇 拽讟讙讜专讬诐 讗诇讗 讝讜 讛讬讗 诪诇讗讻转讱 讜讞诇拽讱! 讗讞专 讝讛 讛诇讱 讗爪诇 讗植讘址讚旨讜止谉 讜旨诪指讜侄转, 讛诐 讻讜讞讜转 讛诪讜谞讬诐 讘讙讬讛谞诐 砖讛诐 讬拽讟专讙讜 注诇 讻诇诇讜转 注讜谞讜转 砖诇 讬砖专讗诇, 讜讞砖讘 讚讜讚讗讬 讬爪讟专驻讜 注诪讜! 讜讛砖讬讘讜 诇讜 讘旨职讗指讝职谞值讬谞讜旨 砖讈指诪址注职谞讜旨 砖讈执诪职注指讛旨 砖诇 转讜专讛 砖诪爪诇转 讗转 讬砖专讗诇 诪讙讬讛谞诐, 砖讛讜讗 拽诇 讜讞讜诪专 诪住诇诪谞讚专讗 砖讛讬讗 转讜诇讚转 讛讗砖, 讜讗诐 讻谉 讗谞讞谞讜 讗讬谉 诇谞讜 注住拽 注诐 讬砖专讗诇, 讚诪拽讜诐 讙讬讛谞诐 讗讬谞讜 砖诇 讬砖专讗诇 讗诇讗 砖诇 注讻讜"诐 砖诇讗 拽讘诇讜 讛转讜专讛 讜诇讻谉 讗讬谉 诇谞讜 砖诇讬讟讛 注诇讬讛诐 讻讚讬 诇拽讟专讙 注诪讱! 讜讗讞专 砖诇讗 诪爪讗 诇讜 讞讘专 讞讝专 诇谞住注讜 诪拽讚诐, 讜讘讗 诇驻谞讬 讛拽讘"讛 讜讗诪专 讞执驻旨址砖讉职转旨执讬讛指 讘旨职讻指诇 讛指讗指专侄抓, 讜职诇止讗 诪职爪指讗转执讬讛指! 讜讛砖讬讘 诇讗 讛讘谞转 讚讘专讬 讘讗讜诪专讬 谞职转址转旨执讬讛指 诇指讗指专侄抓, 专爪讜谞讬 诇讜诪专 注诇 讘谉 注诪专诐 砖注砖讛 专爪讜谞讬, 注诇 讻谉 诇值讱职 讗值爪侄诇 讘旨侄谉 注址诪职专指诐! 讜讗讝 讛指诇址讱职 讗值爪值诇 诪止砖讈侄讛 专讘讬谞讜 注"讛 讗指诪址专 诇值讬讛旨: 转旨讜止专指讛 砖讈侄谞旨指转址谉 诇职讱指 讛址拽旨指讚讜止砖讈 讘旨指专讜旨讱职 讛讜旨讗, 讛值讬讻指谉 讛执讬讗? 讜讙诐 讻谉 讻讜谞转讜 讘讝讛 注诇 讛诇讜讞讜转 砖谞讻诇诇讛 讻诇 讛转讜专讛 讘讛诐.



转旨讜止专指讛 砖讈侄谞旨指转址谉 诇职讱指 讛址拽旨指讚讜止砖讈 讘旨指专讜旨讱职 讛讜旨讗, 讛值讬讻指谉 讛执讬讗?. 谞专讗讛 诇讬 讘住"讚, 讞砖讘 诇讛讻谞讬住 讘讜 讙住讜转 讛专讜讞 讞住 讜讞诇讬诇讛 讗讜诇讬 讬讜讻诇 诇诇讻讚讜 讘讝讛, 讜诇讻谉 讗诪专 诇讜 砖讈侄谞旨指转址谉 诇职讱指 砖讛讬讗 专讗讜讬讛 诇讱 砖讗转讛 注谞讬讜 讜诇讱 诇讘讚讱 讛讬讗 专讗讜讬讛! 讜讞砖讘 砖讘讚讘专讬诐 讛讗诇讛 讬转讙讗讛 讞住 讜讞诇讬诇讛 诪爪讚 砖讘讞 讛注谞讜讛 砖诪砖讘讞讜, 讜讛砖讬讘 诇讜 讜职讻执讬 诪指讛 讗植谞执讬, 砖讈侄谞旨指转址谉 诇执讬 讛址拽旨指讚讜止砖讈 讘旨指专讜旨讱职 讛讜旨讗 转旨讜止专指讛? 讻诇讜诪专 讜职讻执讬 讗植谞执讬 注谞讬讜 讘诪讚专讙转 诪指讛, 砖讛讜讗 讙讚专 注谞讜讛 讗诪讬转讬转 讻讚讬 砖讗转讛 讞讜砖讘 砖讈侄谞旨指转址谉 诇执讬 讛址拽旨指讚讜止砖讈 讘旨指专讜旨讱职 讛讜旨讗 讗转 讛址转旨讜止专指讛? 讻讬 讬讚讜注 砖讛转讜专讛 谞拽专讗转 '讞指讻职诪指讛' 砖讛讜讗 '讻讞 诪讛' 诇专诪讜讝 诪讬 砖讬砖 诇讜 注谞讜讛 讗诪讬转讬转 砖讛讬讗 讘诪讚专讙转 诪讛 讝讛 专讗讜讬 砖转拽专讗 讛转讜专讛 注诇 砖诪讜, 讜讗谞讬 诇讗 讛讙注转讬 诇诪讚专讙讛 讝讜 砖诇 '诪讛' 讜谞诪爪讗 注转讛 诪讞砖讘转讜 砖诇 砖讟谉 注诇转讛 诇讜 诇讛驻讱, 讜专爪讛 讛拽讘"讛 诇驻专住诐 注谞讜讛 砖诇 诪砖讛 专讘讬谞讜 注"讛, 诇讻讱 讗诪专 诇讜 诪止砖讈侄讛 讘旨址讚旨址讗讬 讗址转旨指讛 讻讚讬 砖讬砖讬讘 诪讛 砖讛砖讬讘.



诪止砖讈侄讛 讘旨址讚旨址讗讬. 拽专讗讜 讻谉 讚专讱 讞讬讘讛 讜砖注砖讜注, 讜谞专讗讛 诇讬 讘住"讚 专诪讝 讘讝讛, 讘旨址讚旨址讗讬 '讚' 讗植讘执讬' 注诇 驻讬 诪讛 砖讗诪专讜 讘讙诪专讗 讚诪讙讬诇讛 (讚祝 讬讙.) 讘驻住讜拽 (讚讘专讬 讛讬诪讬诐 讗' 讚, 讬讞) 讗植讘执讬 讙职讚讜止专 讗植讘执讬 砖讉讜止讻讜止 讗植讘执讬 讝指谞讜止讞址 注诇 诪砖讛 专讘讬谞讜 注"讛, 讜讚专砖讜 '讗植讘执讬 讗植讘执讬 讗植讘执讬' 讗讘 讘转讜专讛, 讗讘 讘讞讻诪讛, 讗讘 讘谞讘讜讗讛. 讜注讜讚 讚专砖讜 讘诪讚专砖 (讜讬拽专讗 专讘讛 讗, 讙) 注诇 讗植讘执讬 讝指谞讜止讞址 讝讛 诪砖讛, 砖讛讬讛 讗讘 诇诪讝谞讬讞讬诐 砖讛讝谞讬讞诐 诪注讘讜讚讛 讝专讛 注讬讬谉 砖诐. 诇驻讬 讝讛 谞讚专砖 讘讜 讚' 驻注诪讬诐 讗植讘执讬 注诇 诪注诇讜转讬讜, 讜诇讝讛 讗诪专 诇讜 讘旨址讚旨址讗讬 讗址转旨指讛 专诪讝 讘讝讛 注诇 诪注诇讜转讬讜 讛谞讝' 砖讛讜讗 '讚' 讗植讘执讬'. 讗讜 讬讜讘谉 讘住"讚 拽专讗讜 讘旨址讚旨址讗讬 '讗讘 讬讚' 砖讛讬讛 讗讘 讘讻讞 讛讬讚 砖讝讻讛 诇拽讘诇 讛诇讜讞讜转 诪讬讚 诇讬讚, 讜讙诐 谞拽专讗 住驻专讗 专讘讗 讚讬砖专讗诇, 讜讻谉 讚专砖讜 专讘讜转讬谞讜 讝"诇 (讜讬拽专讗 专讘讛 驻专砖转 讜讬拽专讗 驻专砖讛 讗) 讘诪注诇转讜 讘驻住讜拽 (讚讘专讬 讛讬诪讬诐 讗' 讻讚, 讜) 讘侄谉 谞职转址谞职讗值诇 讛址住旨讜止驻值专, 讘谉 砖谞转谞讛 诇讜 转讜专讛 诪讬讚 诇讬讚, 讛住讜驻专 砖讛讬讛 住讜驻专谉 砖诇 讬砖专讗诇. 讜诇讝讛 讗诪专 诇讜 讘旨址讚旨址讗讬 讗址转旨指讛 '讗讘 讬讚'. 讗讬 谞诪讬 谞专讗讛 诇讬 讘住"讚 讚讗讬转讗 讘讬专讜砖诇诪讬 讚砖拽诇讬诐 驻专拽 讜讗"讜 (转注谞讬转 驻"讚 讛"讛) 专' 砖讈职诪讜旨讗值诇 讘旨址专 谞址讞职诪指谞执讬 讗讜止诪值专: 讛址诇旨讜旨讞讜止转 讗指专职讻旨指谉 砖讈执砖旨讈指讛 讟职驻指讞执讬诐 讜职专指讞职讘旨指谉 砖讈执砖旨讈指讛 讟职驻指讞执讬诐. 讜职讛指讬指讛 诪止砖讈侄讛 转旨讜止驻值住 讘旨执讟职驻指讞址讬执诐, 讜职讛址拽旨指讚讜止砖讈 讘旨指专讜旨讱职 讛讜旨讗 讟职驻指讞址讬执诐, 讜旨讟职驻指讞址讬执诐 专侄讜址讞 讘旨指讗侄诪职爪址注, , 讜职讻值讬讜指谉 砖讈侄注指砖讉讜旨 讬执砖讉职专指讗值诇 讗讜止转讜止 诪址注植砖讉侄讛, 讘旨执拽旨值砖讈 讛址拽旨指讚讜止砖讈 讘旨指专讜旨讱职 讛讜旨讗 诇职讞指讟职驻指谉 诪执讬旨指讚讜止 砖讈侄诇 诪止砖讈侄讛, 讜职讙指讘址专 讬旨指讚讜止 砖讈侄诇 诪止砖讈侄讛 讜址讞植讟指驻指谉 诪执诪旨侄谞旨讜旨, 讛讜旨讗 砖讈侄讛址拽旨指讚讜止砖讈 讘旨指专讜旨讱职 讛讜旨讗 诪职砖讈址讘旨职讞讜止 讘旨址住旨讜止祝, 诇职讻止诇 讛址讬旨指讚 讛址讞植讝指拽指讛, 讬职讛值讗 砖讈职诇指诪指讗 注址诇 讬指讚指讗 讚旨职讙指讘址专 注址诇 讬址诪旨执讬谞指讗 注讚 讻讗谉. 讜诇讝讛 拽专讗讜 讘旨址讚旨址讗讬 '讗讘 讬讚'. 讜讘讜讚讗讬 讝讛 讛讻讞 讙诐 讻谉 讛讬讛 谞转讜谉 诇讜 诪讛拽讘"讛 讻讚讬 诇讝讻讜转讜 讜诇砖讘讞讜 讗讞专 讻讱 讘讝讛, 讻讬 讛拽讘"讛 专讜爪讛 讘讝讻讜转谉 砖诇 爪讚讬拽讬诐 讜砖讘讞谉, 注诇 讚专讱 砖讗诪专讜 讘讙诪专讗 (讘讘讗 诪爪讬注讗 讚祝 谞讟) 讘诪讗诪专 '谞爪讞讜谞讬 讘谞讬' 讜诇讻谉 讗诪专 诇讜 讛拽讘"讛 讛讜止讗执讬诇 讜职诪执注址讟职转旨指 注址爪职诪职讱指, 转旨执拽旨指专值讗 注址诇 砖讈执诪职讱指, 砖砖诪讜 讘诪讬诇讜讗讜 讻讝讛 诪"诐 砖讬"谉 讛"讗, 讗讜转讬讜转 讛诪诇讜讬 讛诐 '诪值讗址讬执谉' [101] 讜讛诪讛 诪住驻专 拽"讗 砖讛讜讗 诪住驻专 讛诪驻转讞 砖诇 讝讻讬专转 讛转讜专讛.



讘旨职砖讈指注指讛 砖讈侄注指诇指讛 诪止砖讈侄讛 诇址诪旨指专讜止诐, 诪职爪指讗讜止 诇职讛址拽旨指讚讜止砖讈 讘旨指专讜旨讱职 讛讜旨讗 砖讈侄讛指讬指讛 拽讜止砖讈值专 讻旨职转指专执讬诐 诇指讗讜止转执讬旨讜止转. 讛谞讛 讬讚讜注 诪讚讘专讬 专讘讬谞讜 讛讗专"讬 讝"诇 砖讛专讗讛 讛拽讘"讛 诇诪砖讛 专讘讬谞讜 注"讛 讗讜转讛 砖注讛 住讜讚 讛转讙讬谉 讛谞注砖讛 注诇 讛讗讜转讬讜转 讻讻转讜讘 讘住驻专 转讜专讛. 讜谞专讗讛 诇讬 讘住"讚 讛讟注诐 砖讛专讗讛 诇讜 讚讘专 讝讛 讗讜转讛 砖注讛, 讜讛讜讗 讚讬讚讜注 诪"砖 专讘讬谞讜 讛讗专"讬 讝"诇 讻讬 讻"讘 讗讜转讬讜转 讛转讜专讛 讛诐 住讜讚 讛讻诇讬诐 诇诪注诇讛 讜砖讘注讛 讗讜转讬讜转 砖注讟谞"讝 讙"抓 讛诐 讻谞讙讚 讝' 讻诇讬诐 砖谞砖讘专讜 讜谞住转诇拽讜 诪讛诐 讙' 讗讜专讜转, 讜诇讻谉 注讜砖讬谉 注诇讬讛诐 讙' 转讙讬谉 注诇 讻诇 讗讜转 讜讗讜转. 讜砖砖讛 讗讜转讬讜转 讘讚"拽 讞讬"讛 讛诐 砖砖讛 讻诇讬诐 砖诇讗 谞住转诇拽 诪讛诐 讗诇讗 专拽 讗讜专 讗讞讚 诪谉 讙' 讗讜专讜转, 讜诇讻讱 注讜砖讬谉 注诇讬讛诐 转讙 讗讞讚 讘诇讘讚, 讜谞砖讗专 转砖注讛 讗讜转讬讜转 砖讛诐 讗讜讻"诇 诪住驻专"转 讜讛诐 讻谞讙讚 讻诇讬诐 砖诇讗 谞砖讘专讜 讜诇讗 讞住专 诪讛诐 讗驻讬诇讜 讗讜专 讗讞讚, 讜诇讻谉 注诇 讗诇讜 讗讬谉 注讜砖讬谉 转讙讬谉 讻诇诇 讛谞讝讻专 讘注抓 讞讬讬诐. 讜讛谞讛 讬讚讜注 注谞讬谉 砖讘讬专转 讛讻诇讬诐 诇诪注诇讛 讛讬讛 讻讚讬 诇讝讻讜转 讗转 讬砖专讗诇, 讻讬 注诇 讬讚讬 讻讱 讛拽讘"讛 砖讜诇讞 讗转 谞砖诪讜转 讬砖专讗诇 诇注砖讜转 转讬拽讜谉 诇讻诇 讝讛 讜讬拽讘诇讜 砖讻专, 讜讬讚讜注 砖讗讞专 砖讬注砖讜 讬砖专讗诇 转讬拽讜谉 诇讘讞讬谞转 讛讻诇讬诐 讛谞讝讻专 讬转注诇讜 注讬诇讜讬 专讘 诪诪讛 砖讛讬讜 拽讜讚诐 讛砖讘讬专讛, 讜谞诪爪讗 讛砖讘讬专讛 讛讬转讛 诇讟讜讘转诐, 诪砖诇 诇注讜砖讛 注讬住讛 诪拽诪讞 讗诐 讬砖讘专谞讛 讜讬讞讝讜专 讜讬转拽谉 讗讜转讛 转转注诇讛 讜转砖讘讬讞 讬讜转专, 讜诇讻谉 讗讜转讛 砖注讛 讛专讗讛 诇讜 住讜讚 讛转讙讬谉 讗砖专 注诇 讛讗讜转讬讜转 砖讛讜讗 注谞讬谉 砖讘讬专转 讛讻诇讬诐, 诇专诪讜讝 诇讜 讻诪讜 砖砖讘讬专讛 讝讜 讛讬转讛 诇讟讜讘讛 砖诪砖讘讞讬诐 诪诪讛 砖讛讬讜 讘专讗砖谞讛, 讻谉 拽诇拽讜诇 讬砖专讗诇 讘注讙诇 砖拽诇拽诇讜 讘住驻讬专讜转 讛拽讜讚砖 诇诪注诇讛 讬讛讬讛 诇讟讜讘讛, 砖讗讞专 讛转讬拽讜谉 砖讬注砖讜 讬砖专讗诇 讬砖讘讞讜 讗讜转诐 讛住驻讬专讜转 讜讛注讜诇诪讜转 砖谞驻讙诪讜 砖讘讞 讬讜转专 讙讚讜诇 诪诪讛 砖讛讬讜 讘专讗砖谞讛 拽讜讚诐 讛拽诇拽讜诇. 讗讜 讬讜讘谉 讘住"讚 讛专讗讛 诇讜 住讜讚 讛转讞讘专讜转 讗讜专讜转 讛讬爪讬专讛, 砖讛诐 讘讞讬谞转 砖诐 '讛讜讬"讛' 讛谞拽专讗讬诐 转讙讬谉, 注诐 讗讜专讜转 讛注砖讬讛 讛谞拽专讗讬诐 讗讜转讬讜转 砖讛"住 [砖讛讜讗 住讜讚] 砖诐 '讗讚谞讬' 讻讬 讟谞转"讗 讛"住 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讬讛] 讜讛"住 讞讘转"诐 [讞讻诪讛, 讘讬谞讛, 转驻讗专转, 诪诇讻讜转], 讜讬讚讜注 讚讞讘讜专 讗讜专讜转 砖诐 讛讜讬"讛 注诐 讗讜专讜转 砖诐 讗讚谞"讬 谞拽专讗 砖诇讜诐, 讻诪讜 砖讻转讘 讛专讘 诪讛专砖"诐 讝"诇. 讜讝讛 砖讗诪专 诪职爪指讗讜止 砖讈侄讛指讬指讛 拽讜止砖讈值专 讻旨职转指专执讬诐 诇指讗讜止转执讬旨讜止转, 砖讛专讗讛 诇讜 住讜讚 讞讘讜专 讗讜专讜转 砖诐 讛讜讬"讛, 砖讛诐 讘住讜讚 '讻旨职转指专执讬诐' 砖讛诐 讛转讙讬谉 诇讗讜转讬讜转, 砖讛诐 讗讜专讜转 砖诐 '讗讚谞讬'. 讜讗诪专 诇讜 讗值讬谉 砖讈指诇讜止诐 讘旨职注执讬专职讱指? 专诪讝 诇讜 注诇 住讜讚 讞讘讜专 讛讝讛 讛谞拽专讗 砖讈指诇讜止诐 讗诐 讗讬谉 讗转诐 注讜砖讬谉 讗讜转讜 讘注讜诇诐 讛转讞转讜谉, 讜专爪讛 讛砖诐 讬转讘专讱 诇讛砖转注砖注 注诪讜 讘讚讘专讬诐 讗诇讜 讗祝 注诇 驻讬 砖讛讻诇 讙诇讜讬 诇驻谞讬讜 讬转讘专讱. 讜讛砖讬讘 诪砖讛 专讘讬谞讜 注"讛 讻旨职诇讜旨诐 讬值砖讈 注侄讘侄讚 砖讈侄谞旨讜止转值谉 砖讈指诇讜止诐 诇职专址讘旨讜止? 讻诇讜诪专 诪讛 讗谞讞谞讜 讜诪讛 讞讬讬谞讜 砖谞讜讻诇 诇注砖讜转 讞讘讜专 讝讛 砖诇 砖诇讜诐 注诇 讬讚讬谞讜, 讚讗讬讱 讗讚诐 讙砖诪讬 讬讜讻诇 诇注砖讜转 转讬拽讜谉 讜驻注讜诇讛 讘诪拽讜诐 专讜讞谞讬 讜注诇讬讜谉 讜拽讚讜砖?! 讗诪专 诇讜 讛拽讘"讛 讛指讬指讛 诇职讱指 诇职注指讝职专值谞执讬 讻诇讜诪专 讻讜谞转讬 讘讚讘专 讝讛 砖讗诪专转讬 诇讱 注诇 诪注砖讛 注执讬专职讱指 砖讛讜讗 注讜诇诐 讛讙砖诪讬, 砖转讛讬讜 讗转诐 注讜讝专讬诐 讘转讬拽讜谉 讛讗讜专讜转 讛专讜讞谞讬讬诐 讗砖专 诇诪注诇讛 讘拽讚讜砖讛, 注诇 讚专讱 诪讛 砖讗诪专 讛讻转讜讘 (转讛诇讬诐 住讞, 诇讛) 转职旨谞讜旨 注止讝 诇值讗诇止讛执讬诐, 讜讻谉 讗诪专 (转讛诇讬诐 住, 讬讚) 讘值旨讗诇止讛执讬诐 谞址注植砖侄讉讛 讞指讬执诇, 讻讬 讻讱 讙讝专讛 讞讻诪转讜 讬转讘专讱 诇转转 讬讻讜诇转 诇转讞转讜谞讬诐 讘诪注砖讬讛诐 砖讬讛讬讜 注讝专 讘转讬拽讜谉 讛诪讚讜转 砖讘拽讚讜砖讛 诇诪注诇讛 讻讚讬 诇讝讻讜转诐, 讜讗讝 讗诪专 诇讜 (讘诪讚讘专 讬讚, 讬讝) 讜职注址转指旨讛 讬执讙职讚址旨诇 谞指讗 讻止旨讞址 讗植讚止谞指讬 讻址旨讗植砖侄讈专 讚执旨讘址旨专职转指旨, 讻诇讜诪专 讚讘专 讝讛 讗讬 讗驻砖专 诇讗讜诪专讜, 讗讱 注转讛 讛讜讗 砖讚讘专转 讘讻讱 讜讙讝专转 诇讛讬讜转 讻谉, 讜注诇 讝讛 讗诪专 讚讜讚 讛诪诇讱 注"讛 (讚讘专讬 讛讬诪讬诐 讗' 讻讟, 讬讚) 讻执旨讬 诪执诪职旨讱指 讛址讻止旨诇 讜旨诪执讬指旨讚职讱指 谞指转址谞旨讜旨 诇指讱职. 讜讛谞讛 专砖"讬 驻讬专砖 诇职注指讝职专值谞执讬 '诇讜诪专 转爪诇讞 诪诇讗讻转讱' 讜讛讚讘专 驻砖讜讟 砖诇讗 讗诪专 诇讜 讻谉 讗诇讗 讻讚讬 诇诇诪讚 讚注转 诇转讞转讜谞讬诐 注诇 砖讜专转 讚专讱 讗专抓, 讜诇讻谉 讗诪专 诇讜 诪砖讛 专讘讬谞讜 注"讛 (讘诪讚讘专 讬讚 讬讝) 讜职注址转指旨讛 讬执讙职讚址旨诇 谞指讗 讻止旨讞址 讗植讚止谞指讬 讻址旨讗植砖侄讈专 讚执旨讘址旨专职转指旨 诇值讗诪止专, 讜转讬讘转 '诇值讗诪止专' 诪讜拽砖讬转? 讜讘讝讛 谞讬讞讗 讚专爪讜谞讜 诇讜诪专 讻址旨讗植砖侄讈专 讚执旨讘址旨专职转指旨 讜讗诪专转 讛指讬指讛 诇职注指讝职专值谞执讬 讜讗讬谉 讗转讛 爪专讬讱 诇讻讱 讞住 讜讞诇讬诇讛, 讗诇讗 讛讜讗 讻讚讬 '诇值讗诪止专' 诇讗讞专讬诐 注爪讛 讝讜 诇诇诪讚诐 讚讘专 讝讛 讘砖讜专转 讛讚专讱 讗专抓, 讜讻诪讜 砖讗诪专讜 专讘讜转讬谞讜 讝"诇 讟注诐 讻讬讜爪讗 讘讝讛 讘讗诪讬专转 (讘专讗砖讬转 讗, 讻讜) 谞址注植砖侄讉讛 讗指讚指诐.



讘旨执转职讞执诇旨址转 砖讈值砖讈 讗植谞执讬 讘旨指讗. 拽砖讗 诇诪讛 注砖讛 讞诇讜拽讜转 砖诇 讛讬讜诐 注诇 '砖讈值砖讈' 讛讜讛 诇讬讛 诇诪讬诪专 讘旨执转职讞执诇旨址转 '讛址讬旨讜止诐' 讗植谞执讬 讘旨指讗 讻讬 讛讜讗 讘讛砖讻诪讛 注诇讛 讜讘讛砖讻诪讛 讬专讚? 讜谞专讗讛 诇讬 讘住"讚 讚讬讚讜注 讞诇讜拽转 讻"讚 砖注讜转 砖诇 讛诇讬诇讛 讜讛讬讜诐 讛诐 谞讞诇拽讬诐 注诇 砖砖 砖砖, 讜讛讬讬谞讜 砖砖 砖注讜转 砖诇 转讞诇转 讛诇讬诇讛 讛诐 讘"谉 讚讘"谉, 讜砖砖 砖诇 讞爪讬 讛诇讬诇讛 讛诐 诪"讛 讚讘"谉 诇讻讱 讛诐 '专讞诪讬诐' 讜砖砖 砖注讜转 专讗砖讜谞讜转 砖诇 讛讬讜诐 讛诐 诪"讛 讚诪"讛, 讜砖砖 砖注讜转 讗讞专讜谞讜转 砖诇 讛讬讜诐 讛诐 讘"谉 讚诪"讛 诇讻讱 讛诐 '讚讬谉'. 讜诪砖讛 专讘讬谞讜 注"讛 注诇讛 讜讬专讚 讘砖砖 砖注讜转 讛专讗砖讜谞讜转 砖讛诐 诪"讛 讚诪"讛 砖讛诐 讞住讚讬诐 讬讜转专 讜诪注讜诇讬诐 讬讜转专, 诇讻讱 注砖讛 讞诇讜拽讜转 砖诇 讛讬讜诐 注诇 砖砖 讜砖砖, 讜讗诪专 诇讛诐 讘旨执转职讞执诇旨址转 砖讈值砖讈 讗植谞执讬 讘旨指讗, 讜谞专讗讛 诇讬 讚讘专 讝讛 谞专诪讝 讘砖诪讜 砖讛讜讗 讻驻讜诇 '诪止砖讈侄讛 诪止砖讈侄讛' 讜讬讛讬讛 诪讝讛 讗讜转讬讜转 '砖砖 诪"讛 诪"讛' 讻诇讜诪专 砖砖 砖诇 诪"讛 讚诪"讛:



讘旨指讗 砖讉指讟指谉 讜职注执专职讘旨值讘 讗侄转 讛指注讜止诇指诐. 谞专讗讛 诇讬 讘住"讚 讻诇 讗讚诐 诪讬砖专讗诇 谞拽专讗 '注讜止诇指诐' 讻诪讛 砖讗诪专讜 讘转讬拽讜谞讬诐 注诇 诪讗诪专 (诪讜注讚 拽讟谉 讚祝 讻讞.) 谞讬讞讗 诇讱 讚讗讞专讘讬讛 诇注诇诪讗 讙讘讬 专讘讬 讗诇注讝专 讘谉 驻讚转, 讜诇讝讛 讗讜诪专 注执专职讘旨值讘 讗侄转 讛指注讜止诇指诐 讚注转 讻诇 讗讬砖 讬砖专讗诇 砖注专讘讘讜 讘诪讘讜讻讛 讝讜, 讙诐 注执专职讘旨值讘 讗讜转讬讜转 '注讜止诇指诐' 诇注砖讜转诐 爪讬专讜祝 '诪讜注诇' 讻讬 讘注爪转讜 诪注诇讜 诪注诇 讘讛' 诇注讘讜讚 注讘讜讚讛 讝专讛, 讜讗讜诪专讜 诇讛诐 '讘旨指讗讜旨 砖讈值砖讈' 讜讘讻转讜讘 谞讗诪专 '讘止砖讈值砖讈' 讛专讬 谞讞住专 讗讜转 讗', 讻讬 注诇 讬讚讬 讝讛 驻讙诪讜 讘讗讞讚 砖讛讜讗 诪住驻专 讗讜转 讗诇祝. 讜诪讛 砖谞讗诪专 讻讗谉 讚讗诪专 诇讜 讛砖讟谉 诪止砖讈侄讛 专址讘旨职讻侄诐, 讛值讬讻指谉 讛讜旨讗? 讗讬谉 讛讻讜谞讛 砖讘讗 讛砖讟谉 讘讚诪讜转 讗讚诐 讜讚讘专 注诪讛诐 讚讘专讬诐 讗诇讛, 讗诇讗 讛注谞讬谉 讛讜讗 砖讛砖讟谉 谞注砖讛 讬爪专 讛专注 讘诇讘 讻诇 讗讞讚 讜讗讞讚 诪讛诐 讜讛注诇讛 讘诇讘讘诐 讚讘专讬诐 讗诇讜 诇讞砖讜讘 讻讱, 讗讘诇 诇讗 讛讜注讬诇讜 讚讘专讬诐 讗诇讜 诇注砖讜转 驻注讜诇讛 专注讛, 讗诇讗 注讚 砖讛专讗讛 诇讛诐 讚诪讬讜谉 讻讜讝讘 砖专讗讜 诪讟转讜 讘讗讜讬专, 讜注砖讛 诇讛诐 讻诪讜 讛诪讻砖祝 讛讗讜讞讝 讗转 讛注讬谞讬诐.



讛址专 砖讈侄谞旨址注植砖讉讜旨 讘旨讜止 谞执住旨执讬诐 诇职讬执砖讉职专指讗值诇. 谞专讗讛 诇讬 讘住"讚 讛诐 谞执住旨执讬诐 砖诇 讛转讞讬讬讛, 砖讛讞讬讛 讗讜转诐 讻诪讛 驻注诪讬诐, 讜注讜讚 谞住 讙讚讜诇 砖讛讬讜 讬讻讜诇讬诐 诇注诪讜讚 讘讗讜转讜 诪拽讜诐 讗砖专 谞转专讜拽谉 诪诪谞讜 讛讗讜讬专, 讜讗讬谉 讗讚诐 讬讻讜诇 诇注诪讜讚 专讙注 讘诇讗 讗讜讬专, 讜讛诐 讛讬讜 注讜诪讚讬诐 讘诇讗 讗讜讬专 讻诇诇, 讜讻诪讜 砖讻转讘 诪讛专"讬 讝"诇 注诇 驻住讜拽 (砖诪讜转 讻, 讟讜) 讜职讻指诇 讛指注指诐 专止讗执讬诐 讗侄转 讛址拽旨讜止诇止转, 讜注诇 讝讛 诪拽砖讛 '讛址专 谞执讬住指讗执讬' 诪执讬讘旨指注执讬 诇值讬讛旨! 讻讬 砖讜专砖 '谞值住' 讛谞讜"谉 拽讜讚诐 讛住诪"讱, 诪讛 砖讗讬谉 讻谉 '住执讬谞址讬' 讛住诪"讱 拽讜讚诐 诇谞讜"谉.



讗侄诇旨指讗 讛址专 砖讈侄谞旨址注植砖讉指讛 讘旨讜止 住执讬诪指谉 讟讜止讘 诇职讬执砖讉职专指讗值诇. 谞专讗讛 诇讬 讘住"讚 讚讗祝 注诇 讙讘 讚诇讜讞讜转 专讗砖讜谞讜转 诇讗 谞讗诪专 讘讛诐 讟讜止讘 谞讗诪专 讟讜止讘 讘诇讜讞讜转 砖谞讬讜转. 讜诇讝讛 讗诪专 砖讈侄谞旨址注植砖讉指讛 讘旨讜止 住执讬诪指谉 讟讜止讘, 讻诇讜诪专 谞转谞讜 诇讜讞讜转 砖谞讬讜转 注诇讬讜 砖谞讗诪专 讘讛诐 讻讬 讟讜讘, 讜谞专讗讛 诇讬 '住执讬谞址讬' [130] 注诐 讻讜诇诇 讛讗讜转讬讜转 讘谞拽讜讚 讞讬专"拽 讜拽诪"抓 [30] 注讜诇讛 诪住驻专诐 '住执讬诪指谉' [160]:



讛址专 砖讈侄讬旨指专职讚指讛 砖讉执谞职讗指讛 诇职注讜止讘职讚值讬 讻旨讜止讻指讘执讬诐 注指诇指讬讜. 谞专讗讛 诇讬 讘住"讚 讚讘谞讞砖 砖讛讟讬诇 讛讝讜讛诪讗 讘讞讜讛 讻转讬讘 (讘专讗砖讬转 讙, 讟讜) 讜职讗值讬讘指讛 讗指砖执讈讬转 讘值旨讬谞职讱指 讜旨讘值讬谉 讛指讗执砖指旨讈讛 讜讻讜', 讜谞讚讘拽讛 讛讝讜讛诪讗 讘讞讜讛 讜讛讗讬讘讛 讘讻诇 讚讜专讜转 砖讬爪讗讜 诪诪谞讛, 讜专拽 讬砖专讗诇 砖注诪讚讜 注诇 讛专 住讬谞讬 驻住拽讛 讛讝讜讛诪讗 诪讛诐, 诪讛 砖讗讬谉 讻谉 讗讜诪讜转 讛注讜诇诐 谞砖讗专 讻讞 讛讝讜讛诪讗 讜讛讗讬讘讛 讚讘讜拽 讘讛诐, 讜讛谞讛 专讗砖 讜住讜祝 '谞指讞指砖讈' 讜专讗砖 讜住讜祝 '讗值讬讘指讛' 讛讜讗 讗讜转讬讜转 '砖讉执谞职讗指讛' 诇讝讛 讗诪专 砖讬专讚讛 砖谞讗讛 诇讗讜诪讜转 讛注讜诇诐 注诇讬讜, 讻讬 诪讛 砖谞住转诇拽 诪讬砖专讗诇 诇拽讞讜 讗讜诪讜转 讛注讜诇诐.





讘谞讬讛讜

讘旨指讗 砖讉指讟指谉 讜职注执专职讘旨值讘 讗侄转 讛指注讜止诇指诐. 讬砖 诇讛讘讬谉, 诪讛 讛讜讗 诇砖讜谉 注专讘讜讘 讚谞拽讬讟 讻讗谉? 讜谞专讗讛 诇讬 讘住"讚, 讘转讞讬诇转 讘专讬讗转 讛注讜诇诐 讗讞专 砖谞讘专讗讜 讗讚诐 讜讞讜讛, 讘讗 砖讟谉 讜驻讬转讛 讗转 讞讜讛 转讞讬诇讛 讜讛讞讟讬讗讛 讜讗讝 讛讗讻讬诇讛 讗转 讗讚诐 讛专讗砖讜谉 讘注诇 讻专讞讜, 谞诪爪讗 注砖讛 注住拽 砖诇讜 注诐 讛谞拽讘讛 转讞诇讛. 讜讗讞专 讗讜转讜 讞讟讗 砖谞注砖讛 讝讜讛诪讛 讜诪讬转讛 讘注讜诇诐, 谞转讘讟诇 讗讜转讜 驻讜注诇 讛专注 砖驻注诇 讛谞讞砖. 讻讬 讘诪注诪讚 讛专 住讬谞讬 驻住拽讛 讝讜讛诪讛 讜讘讟诇讛 讛诪讬转讛, 讻诪讜 砖谞讗诪专 讗植鈥嵶犞醋� 讗指诪址专职转执旨讬 讗直诇止讛执讬诐 讗址转侄旨诐 讜旨讘职谞值讬 注侄诇职讬讜止谉 讻只旨诇职旨讻侄诐 (转讛诇讬诐 驻讘, 讝) 讜讗讞专 讗专讘注讬诐 讬讜诐 讞讝专 讛砖讟谉 诇驻专讜砖 诪爪讜讚转讜 诇讛讻砖讬诇 讜诇讛讞讟讬讗 讜诇讟诪讗, 讗讱 注专讘讘 讛住讚专 砖注砖讗讜 诪拽讜讚诐 诇驻转讜转 讜诇讟诪讗 讛谞拽讘讛 转讞讬诇讛, 讗诇讗 注砖讛 注转讛 诇讛讬驻讱 砖注住拽 注诐 讛讝讻专讬诐 诇驻转讜转诐 讘注讙诇 讜诇讗 注住拽 注诐 讛谞拽讘讜转, 诇驻讬讻讱 讘注讟讜 讛谞拽讘讜转 讻讝讻专讬诐, 讜诇讗 谞讟诪讗讜 讘讟讜诪讗转 讛砖讟谉 讗砖专 讟讬诪讗诐. 讜诇讝讛 讗讜诪专 注执专职讘旨值讘 讗侄转 讛指注讜止诇指诐, 专讜爪讛 诇讜诪专 注专讘讘 讛住讚专 砖注砖讛 讘注讜诇诐 讘转讞讬诇转 讛讘专讬讗讛.
讜注讜讚 谞专讗讛 诇讬 讘住"讚, 讻诇 讗讚诐 谞拽专讗 注讜诇诐 讘驻谞讬 注爪诪讜, 讻诪讜 砖谞讗诪专 讘讝讜讛专 注诇 诪讗诪专 (转注谞讬转 讻讛.) 谞讬讞讗 诇讱 讚讗讞专讘讬讛 诇注诇诪讗 讙讘讬 专讘讬 讗诇注讝专 讘谉 驻讚转. 讜讗诪专转讬 讘讚专讱 专诪讝, 诪讛 砖谞拽专讗 讛讗讚诐 讘砖诐 注讜止诇指诐, 讛讜讗 注讜止诇 诪', 讜讗讜转 诪' 讛讬讗 专诪讝 诇诪爪讜讜转 讻诪讜 砖谞讗诪专 讘拽讛讬诇转 讬注拽讘, 讜讛讬讬谞讜 讗讬谞讜 讞砖讜讘 讗讚诐 讗诇讗 讘砖讘讬诇 拽讘诇转 注讜诇 诪爪讜讜转 砖拽讘诇 注诇讬讜. 讜讗诐 讬讞讟讗 讛专讬 讝讛 诪注专讘讘 住讚专 讗讜转讬讜转 '注讜止诇指诐' 砖讛讜讗 注讜止诇 诪' 讚讛讬讬谞讜 注讜止诇 诪爪讜讜转, 讗诇讗 诪讛驻讱 讗讜转讬讜转 '注讜止诇指诐' 讜诪注专讘讘 讗讜转诐 砖讬讛讬讜 讘住讚专 '诪讜止注值诇' 讻诪讜 砖谞讗诪专 讗执讬砖讈 讗讜止 讗执砖指旨讈讛 讻执旨讬 讬址注植砖讉讜旨 诪执讻指旨诇 讞址讟止旨讗转 讛指讗指讚指诐 诇执诪职注止诇 诪址注址诇 讘址旨讛殖' (讘诪讚讘专 讛, 讜) 讜诇讝讛 讗讜诪专 讻讗谉 讘旨指讗 砖讉指讟指谉 讜职注执专职讘旨值讘 讗侄转 讛指注讜止诇指诐, 专讜爪讛 诇讜诪专: 讘拽讘诇讜 讻诇 讗讞讚 讜讗讞讚 注讜诇 诪爪讜讜转 讘诪注诪讚 讛专 住讬谞讬, 砖讘讝讛 谞拽专讗 讻诇 讗讞讚 讘砖诐 注讜诇诐, 讛谞讛 讘讞讟讗 讝讛 砖讛讞讟讬讗诐 讛砖讟谉 注专讘讘 讗讜转讬讜转 注讜诇诐, 砖讛诐 诪讜专讬诐 注诇 注讜诇 诪爪讜讜转, 讗诇讗 注砖讛 讗讜转讬讜转 '注讜止诇指诐' 诇爪讬专讜祝 '诪讜止注值诇', 砖诪注诇讜 诪注诇 讘讛' 注诇 讬讚讬 讛注讙诇.


讛址专 砖讈侄谞旨址注植砖讉讜旨 讘旨讜止 谞执住旨执讬诐 诇职讬执砖讉职专指讗值诇. 谞专讗讛 诇讬 讘住"讚, 讗诪专 谞执住旨执讬诐 诇砖讜谉 专讘讬诐, 讻讬 砖谞讬 诪讬谞讬 谞住 谞注砖讛 诇讛诐. 讛讗', 砖讘讗 讛指讗值砖讈 讜讙讬专砖 讗转 讛讗讜讬专 诪讻诇 讞诇诇 讗讜转讜 诪拽讜诐 砖讛讬讜 注讜诪讚讬诐 讘讜, 讜诇讻讱 专讗讜 讘注讬谞讬讛诐 讗转 讛拽讜诇讜转, 讜讝讛 谞住 讙讚讜诇, 砖讗讬 讗驻砖专 诇讗讚诐 砖讬讞讬讛 讘诇转讬 砖讬讛讬讛 讛讗讜讬专 诪拽讬驻讜 诪讻诇 爪讚. 讜讛讘', 砖诪转讜 讜讛讞讬讛 讗讜转诐.
讜诪讛 砖讗诪专 '诪执讚职讘旨址专 拽职讚值诪讜止转' 砖讈侄谞旨执转旨职谞指讛 拽职讚讜旨诪指讛 注指诇指讬讜 谞专讗讛 诇讬 讘住"讚 拽专讗讛 拽职讚讜旨诪指讛, 讻讬 讛转讜专讛 讬砖 讘讛 讚' 讞诇拽讬诐 驻专讚"住 [驻砖讟, 专诪讝, 讚专砖, 住讜讚], 讜讻诇 讞诇拽 讬砖 讘讜 砖讬注讜专 拽讜诪讛, 讜讗专讘注 讞诇拽讬诐 讛诐 讗专讘注 拽讜诪讜转, 诇讻谉 谞拽专讗 拽职讚值诪讜止转 砖讛讜讗 讗讜转讬讜转 讚' 拽诪讜转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽谞讗讛 讬砖 讘讬谞讬讻诐. 注讬' 讘专砖"讬 讘讞讜诪砖 讘专讗砖讬转 讗 讻"讜 讜讘专讗"诐 砖诐:

